EkBass/fiwiki-20250220-pages-articles huggingface dataset:
Luettelo elokuvista, joissa Godzilla esiintyy

Tämä on luettelo elokuvista, joissa Godzilla esiintyy. Vuosi Englanninkielinen nimi Suomenkielinen nimiElonet Ohjaaja 1954 Gojira Godzilla Ishirō Honda 1955 Godzilla Raids Again Motoyoshi Oda 1962 King Kong vs. Godzilla Ishirō Honda 1964 Mothra vs. Godzilla Mothra kohtaa Godzillan Ishirō Honda 1964 Ghidorah, the Three-Headed Monster Godzilla vs. Ghidorah Ishirō Honda 1965 Invasion of Astro-Monster Avaruushirviöt hyökkäävät Ishirō Honda 1966 Ebirah, Horror of the Deep Jun Fukuda 1967 Son of Godzilla Frankensteinin saari Jun Fukuda 1968 Destroy All Monsters Hirviöt uhkaavat maailmaa Ishirō Honda 1969 All Monsters Attack Ishirō Honda 1971 Godzilla vs. Hedorah Yoshimitsu Banno 1972 Godzilla vs. Gigan Jun Fukuda 1973 Godzilla vs. Megalon Jun Fukuda 1974 Godzilla vs. Mechagodzilla Jättihirviöiden kaksintaistelu Jun Fukuda 1975 Terror of Mechagodzilla Ishirō Honda 1984 The Return of Godzilla Godzilla Koji Hashimoto 1989 Godzilla vs. Biollante Godzilla kohtaa Biollanten Kazuki Omori 1991 Godzilla vs. King Ghidorah Godzilla kohtaa King Ghidorahin Kazuki Omori 1992 Godzilla vs. Mothra Godzilla vs. Mothra Takao Okawara 1993 Godzilla vs. Mechagodzilla II Godzilla vs. Mecha-Godzilla 2 Takao Okawara 1994 Godzilla vs. SpaceGodzilla Godzilla vs. SpaceGodzilla Kensho Yamashita 1995 Godzilla vs. Destoroyah Godzilla kohtaa Destoroyahin Takao Okawara 1998 Godzilla Godzilla Roland Emmerich 1999 Godzilla 2000 Godzilla 2000 Takao Okawara 2000 Godzilla vs. Megaguirus Godzilla vs. Megaguirus Masaaki Tezuka 2001 Godzilla, Mothra and King Ghidorah: Giant Monsters All-Out Attack Shusuke Kaneko 2002 Godzilla Against Mechagodzilla Masaaki Tezuka 2003 Godzilla: Tokyo S.O.S. Masaaki Tezuka 2004 Godzilla: Final Wars Godzilla: Viimeinen sota Ryuhei Kitamura 2007 Always: Sunset on Third Street 2 Takashi Yamazaki 2014 Godzilla Godzilla Gareth Edwards 2016 Godzilla Resurgence Hideaki Anno, Shinji Higuchi 2017 Godzilla Godzilla Kobun Shizuno, Hiroyuki Seshita 2019 Godzilla II: King of the Monsters Godzilla II: King of the Monsters Michael Dougherty 2021 Godzilla vs. Kong Godzilla vs. Kong Adam Wingard 2023 Godzilla Minus One Godzilla Minus One Takashi Yamazaki 2024 Godzilla x Kong: The New Empire Godzilla x Kong: The New Empire Adam Wingard == Lähteet == * Godzilla en:Godzilla (franchise)#Filmography
Dave Garroway

Dave Garroway (13. heinäkuuta 1913 Schenectady, New York - 21\. heinäkuuta 1982 Swarthmore, Pennsylvania) oli yhdysvaltalainen radio- ja televisiojuontaja. Hän oli NBC:n Today-ohjelman alkuperäinen isäntä, jota tehtävää hän hoiti tammikuusta 1952 toukokuuhun 1961. Ennen Todayta Garroway oli ollut chicagolaisella WMAQ-radioasemalla, jonka jälkeen hän oli tehnyt Garroway at Large -televisio-ohjelmaa. Samanaikaisesti Todayn kanssa Garroway isännöi televisiossa Wide, Wide Worldia (1955-1958) ja radiossa Monitoria. Myös Garroway at Largea tehtiin vielä yhden kauden ajan 1953-1954\. Todayn päättymisen jälkeen Garroway esiintyi edelleen televisiossa eri ohjelmissa, mutta ei enää saavuttanut entistä suosiotaan Garroway teki itsemurhan 69-vuotiaan vuonna 1982. Hänellä on kaksi tähteä Hollywood Walk of Famella. == Lähteet == Luokka:Itsemurhan tehneet Luokka:Hollywood Walk of Fame Luokka:Yhdysvaltalaiset juontajat Luokka:Vuonna 1913 syntyneet Luokka:Vuonna 1982 kuolleet
Zhu Jianhua

Zhu Jianhua (; s. 1. huhtikuuta 1963 Shanghai) on kiinalainen entinen yleisurheilija ja olympiamitalisti, joka kilpaili korkeushypyssä. Hän voitti pronssia sekä vuoden 1984 olympialaisissa että MM-kisoissa 1983. Zhu menestyi myös Aasian sisäisissä kilpailuissa, sillä hän voitti kaksi kultamitalia sekä Aasian kisoista että Aasian-mestaruuskilpailuissa. Hän paransi korkeushypyn maailmanennätystä kolmesti ja piti ennätystä hallussaan vuosina 1983-1985. == Ennätykset == * Korkeushyppy: 239 cm (1984) == Lähteet == Luokka:Kiinalaiset korkeushyppääjät Luokka:Kiinalaiset olympiamitalistit Luokka:Vuonna 1963 syntyneet Luokka:Elävät henkilöt
Musta monopoli

Musta monopoli on syyskuussa 1982 ilmestynyt, Tamminiemen pesänjakajien poliittista kohua jatkanut kirja, jonka kirjoitti Aarno ”Loka” Laitinen.Musta monopoli, takakansi. ==Lähteet== Luokka:Kirjat politiikasta Luokka:Vuoden 1982 kirjat
American Radiator Building

American Radiator Building oli alun perin American Radiator -yrityksen pääkonttoriksi rakennettu toimistopilvenpiirtäjä, joka myöhemmin omistajan vaihdoksen myötä sai uuden nimen American Standard Building. Vuosien 1998–2001 aikana rakennus muunnettiin The Bryant Park -hotelliksi. Nimensä mukaisesti hotelli sijaitsee Bryant Park -puiston laidalla. Vuonna 1924 valmistuneen rakennuksen suunnittelivat arkkitehdit Raymond Hood ja André Fouilhoux. Tyyliltään se on art deco -pilvenpiirtäjä, jossa on myös uusgotiikan piirteitä. Rakennuksen muoto perustuu arkkitehti Eliel Saarisen toiseksi tulleeseen toteutumattomaan kilpailuehdotukseen Chicago Tribune -lehden pääkonttorin suunnittelukilpailussa. == Lähteet == == Aiheesta muualla == Luokka:Midtown (Manhattan) Luokka:Manhattanin hotellit Luokka:National Register of Historic Places -kohteet Manhattanilla Luokka:Manhattanin pilvenpiirtäjät
Daniel Morgan

Daniel Morgan (1736 Hunterdonin piirikunta, New Jersey, Yhdysvallat – 6. heinäkuuta 1802 Winchester, Virginia, Yhdysvallat) oli yhdysvaltalainen sotilas ja poliitikko, joka oli Yhdysvaltain edustajainhuoneen jäsen vuosina 1797–1799. Hän edusti tuolloin federalisteja. Sotilaana Morgan muistetaan erityisesti Cowpensin taistelun voittamisesta. == Sotilasura == Morgan taisteli Yhdysvaltain vapaussodassa siirtokuntien joukoissa. Vapaussodan alkaessa Morganista tehtiin virginialaisen kivääriyksikön kapteeni. Morgan osallistui kenraali Benedict Arnoldin johtamaan epäonnistuneeseen Québecin hyökkäykseen joulukuussa 1775, jossa hän jäi brittijoukkojen vangiksi. Morgan vapautettiin loppuvuodesta 1776 ja syyskuussa 1777 hän osallistui kenraali Horatio Gatesin joukoissa voitokkaisiin Saratogan taisteluihin."Morgan, Daniel." Encyclopædia Britannica. Encyclopædia Britannica Ultimate Reference Suite. Chicago: Encyclopædia Britannica, 2015. Vapaussodan aikana Morgan kärsi terveysongelmista ja erosi terveydellisten syiden vuoksi armeijasta vuonna 1779. Vallankumouksellisten kärsittyä murskatappion Camdenin taistelussa vuonna 1780 Morgan kuitenkin liittyi uudelleen kenraali Gatesin joukkoihin. Samalla Morganista tehtiin prikaatikenraali ja hänen komentoonsa annettiin oma armeijakunta. Prikaatikenraalina Morgan saavutti sotilasuransa suurimman voiton tammikuussa 1781, kun hän onnistui yllätyshyökkäyksen avulla lyömään eversti Banastre Tarletonin joukot Cowpensin taistelussa. Morgan osallistui sotatoimiin vielä kerran vapaussodan jälkeenkin, kun hän vuonna 1794 osallistui viskikapinan kukistamiseen komentamalla virginialaisia miliisijoukkoja. == Ura politiikassa == Morgan oli vuosina 1797–1799 yhden kauden ajan Yhdysvaltain edustajainhuoneen jäsen. Edustajainhuoneessa ollessaan Morgan kuului federalistiseen puolueeseen. == Lähteet == == Aiheesta muualla == Luokka:Yhdysvaltain vapaussota Luokka:Yhdysvaltalaiset sotilaat Luokka:Yhdysvaltain edustajainhuoneen jäsenet Luokka:Vuonna 1736 syntyneet Luokka:Vuonna 1802 kuolleet
Lähtölaskenta

Lähtölaskenta on sekuntien, päivien tai muun aikayksikön takaperin laskemista. Sitä käytetään kun halutaan esittää aikaa, joka määrätyssä vaiheessa loppuu ja kertoo esim. tapahtuman käynnistymisestä tai takarajan päättymisestä. Internetissä on paljon erilaisia ”lähtölaskenta-ajastimia”, jotka ovat itse säädettävissä ja helposti siirrettävissä verkkosivuille koodin (esim. BBCode) avulla. Tällaisia ajastimia käytetään muun muassa festivaalien ja televisiosarjaa esittävien sivuilla. ==Erilaisia lähtölaskentoja== ===Uudenvuodenaatto=== Usein ennen uutta vuotta ja uudenvuodenaattoa mm. jotkin nettisivut ja televisiokanavat näyttävät ajan uuteenvuoteen sekunnin tarkkuudella. ===Lähtölaskenta raketin laukaisussa=== Raketin laukaisua suunniteltaessa on otettava huomioon kaikki mahdolliset tekijät, kuten sää. Myös tehtävän työn määrä vaikuttaa aikaan, jolloin laukaisu tapahtuu. Lisäksi tietyissä tilanteissa vaikuttaa päämäärän sijainti maapalloon verrattuna. Esimerkiksi kuuhun mentäessä täytyy ottaa huomioon kuun sijainti, jotta laukaisu tapahtuisi oikeaan aikaan. Lähtölaskennan aikana: * Raketti tuodaan laukaisupaikalle ja sen ajoainetankit täytetään sekä hyötykuormaa lastataan. * Laukaisukeskuksen tietokoneet kommunikoivat raketin antureiden ja järjestelmien kanssa varmistaakseen, että asiat pysyvät hallinnassa. * Henkilöstö valvoo säätä. * Turvallisuushenkilöstö estää sivullisten pääsyn laukaisualueelle. Luokka:Aika
TV Dinners

”TV Dinners” on ZZ Topin kappale vuodelta 1983. Se julkaistiin albumilla Eliminator kahdeksantena kappaleena ja myös singlenä. Kappale kertoo humoristisesti valmisaterioista. Kappaleen singlejulkaisu saavutti listasijoituksen Mainstream Rock -listalla. Singlen b-puolena toimi muun muassa jo Degüellolla julkaistu ”Cheap Sunglasses”. Kappaleesta on tehty myös musiikkivideo, jossa yhtye esiintyy televisiossa, tosin Dusty Hill ei käytä normaaliin tapoihinsa kuuluvasti aurinkolasejaan ja soittaa Vox Continental -koskettimia. == Lähteet == Luokka:Vuoden 1983 kappaleet Luokka:ZZ Topin kappaleet
Bartramia

Bartramia on tieteellinen sukunimi, joka voi tarkoittaa lintusukua tai kasvisukua. * Bartramia – preeriakahlaajat, kurppien suku * Bartramia – omenasammalet, sammalsuku
Orust (saari)

Orust on 346 neliökilometriä laaja saari, joka sijaitsee Bohuslänissa Ruotsin länsirannikolla, noin 30 kilometriä Göteborgista pohjoiseen. Se on Ruotsin kolmanneksi suurin saari ja käsittää lähes 90 prosenttia Orustin kunnan pinta- alasta. Saarelta on siltayhteys mantereelle ja Tjörnin saarelle sekä lauttayhteys Kolhättanin kylään mantereella. Saarella elää 15 000 ihmistä maaseudulla ja pienissä kylissä. Suurin kylistä on pohjoisrannikolla sijaitseva Henån, joka toimii saaren hallinnollisena keskuksena. Aikaisemmin asukkaat saivat elantonsa sillinkalastuksesta, mutta nykyään merkittävin elinkeino on veneenrakennus – peräti joka toinen ruotsalaisvalmisteinen vene on peräisin Orustista. == Lähteet == Luokka:Ruotsin saaret Luokka:Pohjanmeren saaret Luokka:Orustin kunta
Siniharakka

Siniharakka (Cyanopica cyanus) on harakoiden sukuinen varislintu. Se on sukunsa ainoa laji. == Koko ja ulkonäkö == Siniharakka on pitkäpyrstöinen ja melko hoikka, 31–35 cm pitkä lintu, josta pyrstöä 16–20 cm. Sen yleisväritys on harmahtava, päälaki on jyrkkärajaisesti musta, kurkku valkea ja siivet sekä pyrstö vaaleansinisiä. == Levinneisyys == Euroopassa siniharakka elää Pyreneiden niemimaalla. Toinen populaatio elää puolestaan Kauko-Idässä ja levinneisyydessä on laaja tyhjä alue Euroopan ja Aasian välillä. == Elinympäristö == Siniharakka elää pinja-, tammi-, saarni- ja oliivipuumetsiköissä. Pesii tammen (Quercus) latvuksessa. == Lähteet == * === Viitteet === Luokka:Varikset
Angelus (runokokoelma)

Angelus on A. W. Yrjänän vuonna 2010 ilmestynyt viides runokokoelma. Angelus on latinaa ja tarkoittaa enkeliä. Se on myös keskeinen rukous katolisessa perinteessä. Kokoelma on jaettu neljään osaan, jotka ovat Invokaatio, Anagenesis, Toinen invokaatio ja Angelus. Molemmissa invokaatioissa on vain yksi runo. Kokoelma käsittelee nykypolitiikkaa sumerilaiskulttuurin kautta. == Lähteet == == Aiheesta muualla == * Antti Karkiainen: A.W. Yrjänä: ”Uniennäkeminen alkoi jo karata käsistä”. Suomen kuvalehti 9.10.2010. * J.A. Kaunisto: Angelus . Mesta.net 18.10.2010. * Erkka Mykkänen: Rokkari sekoittaa tarut, unet ja arjen. Helsingin sanomat 13.11.2010. * Hannu Poutiainen: Angelus. Savon sanomat 19.11.2010. * Miikka Laihinen: Kalju apina ei lakkaa puhumasta. Turun sanomat 21.3.2011. * Esa Mäkijärvi: Aikalaiskritiikkiä. Katsaus. Luokka:Suomalaiset runokokoelmat Luokka:Vuoden 2010 kirjat
Querubín Moreno

Jose Querubín Moreno Moreno (s. 29. joulukuuta 1959) on kolumbialainen entinen yleisurheilija, joka kilpaili kävelyssä. Hän edusti seuratasolla BOY:ta. Moreno voitti Pan-Amerikan kisoissa kaksi ja Etelä-Amerikan- mestaruuskilpailuissa neljä mitalia. Hän osallistui olympialaisiin vuosina 1984 ja 1988. Moreno sijoittui 20 kilometrillä yhdeksänneksi Los Angelesin kisoissa 1984, mutta keskeytti samalla matkalla Soulissa 1988. Vuonna 1984 hän oli mukana myös 50 kilometrillä, mutta joutui keskeyttämään. Myös Querubínin veli Héctor oli olympiatason kävelijä. == Ennätykset == * 20 km: 1.20.19 (1987) * 50 km: 4.22.24 (1986) == Lähteet == Moreno, Querubin Luokka:Vuonna 1959 syntyneet Luokka:Elävät henkilöt
Fiat CR.42

Fiat CR.42 Falco (”Haukka”) oli yksipaikkainen, kaksitasoinen, italialainen hävittäjälentokone, joka palveli toisessa maailmansodassa. Koneen pääkäyttäjän, Italian ilmavoimien lisäksi sitä käyttivät Belgian, Ruotsin ja Unkarin ilmavoimat. ==Suunnittelu== CR.42 perustui aikaisempaan CR.32:een, joka taas oli peräisin Fiat CR.30:stä. CR.32 oli ollut Espanjan sisällissodassa suuri menestys, joten Fiat alkoi kehittää uutta konetta. Koneen moottori oli ilmajäähdytteinen ahdettu Fiat A.74R1C.38 tähtimoottori. Koneen potkuri oli kolmilapainen Fiat-Hamilton Standard 3D.41-1. Runko rakennettiin duralumiinista ja teräksestä, siivet oli päällystetty kankaalla. Kone saavutti huippunopeuden 438 km/h ja nousuajan yksi minuutti ja 25 sekuntia tuhanteen metriin ja seitsemän minuuttia 20 sekuntia 7 000 metriin. ==Käyttö== ===Regia Aeronautica=== Kone otettiin palvelukseen toukokuussa 1939. Italian maailmansotaan liittymiseen mennessä noin 300 konetta oli ehditty toimittaa. Kone taisteli brittien Gloster Gladiatoreja, ja myöhemmin Hawker Hurricaneja vastaan, joskus suurellakin menestyksellä. ===Malta=== Maltalla koneet kohtasivat Hurricaneja ensimmäisen kerran 3. heinäkuuta 1940. Tuolloin eräs brittilentäjä ampui alas SM.79-pommittajan lähellä Kalafarnaa. Hän joutui Falcojen yllättämäksi, ja hänen koneensa vaurioitui pakkolaskukuntoon. Pian brittilentäjät huomasivat CR.42:n olevan vaarallinen ja ketterä vastus. ===Unkari=== Unkarin ilmavoimat tilasi 52 konetta vuonna 1938. Koneet saatiin vuoteen 1940 mennessä. Koneita tuhoutui palveluskäytössä 25, yksi vioittui korjauskelvottomaksi ja yksi tuhoutui maassa.Falco Unkari ===Belgia=== Belgian ilmavoimat osti vuonna 1939 40 konetta hintaan 40 miljoonaa frangia. Ensimmäinen Fiat saapui 6. maaliskuuta 1940 (yksi kone tuhoutui laskeutumisonnettomuudessa). Saksan hyökättyä Belgiaan koneet joutuivat taistelemaan ylivoimaista Messerschmitt Bf 109 -kalustoa vastaan. Kaikkiaan Fiatit ampuivat alas kahdeksan Dornier Do 17:ää, neljä Messerschmittiä ja yhden Junkers Ju 52:n.Falco Belgia ===Ruotsi=== Ruotsin ilmavoimat hankki 72 konetta vuosina 1940–1941. Ne oli varustettu 20 mm selkäpanssarilla ja suksilaskutelineellä. Niitä operoi yksikkö J11 aluksi Kiirunasta, myöhemmin Luulajasta. Koneet kärsivät monia onnettomuuksia, johtuen materiaalien huonosta laadusta. Yksi ruotsalaisten käyttämä koneyksilö on säilynyt, ja se on nykyään museoituna.Falco Ruotsi ==Lähteet== Cr42 Luokka:Italialaiset hävittäjälentokoneet Luokka:1930-luvun hävittäjälentokoneet
Where the Happy People Go

Where the Happy People Go on yhdysvaltalaisen The Trammps -yhtyeen huhtikuussa 1976 julkaistu kolmas albumi. Albumin nimikappale muodostui Yhdysvalloissa pieneksi hitiksi nousten Billboard Hot 100 -listan sijalle 27. Itse albumi pääsi Billboard 200 -listalla sijalle 50. ==Kappaleet== # # # # # # # ==Lähteet== *Albumi Allmusic-sivustolla ===Viitteet=== Luokka:Yhdysvaltalaiset albumit Luokka:Vuoden 1976 albumit
Port Hardy

Port Hardy on 3 822 asukkaan (2006) piirikunta Vancouverinsaaren pohjoisosassa, Brittiläisessä Kolumbiassa, Kanadassa. Port Hardy on Highway 19 -tien pohjoinen päätepiste, ja siellä sijaitsee BC Ferries -lauttayhtiön satama, josta on yhteydet pohjoisessa sijaitseviin Prince Rupertin kaupunkiin ja Kuningatar Charlotten saarilla sijaitsevaan Skidegaten satamaan. Port Hardy on nimetty HMS Victoryn kapteenin Sir Thomas Hardyn kunniaksi, joka oli paikalla kun Horatio Nelson menehtyi Trafalgarin taistelussa. Port Hardyn ystävyyskaupunki on Numata, Japanissa. == Historia == Vuonna 1978 suoritetuissa arkeologisissa tutkimuksissa alueella todettiin olleen asutusta ainakin viimeisen 8000 vuoden ajan. Eurooppalaisten saavuttua vuonna 1835 alkuperäisasukkaat olivat lähes kokonaan kadonneet. Lähes ainoat todisteet heidän väkiluvusta alueella olivat heidän pidoistaan jälkeen jäänyt suunnattoman suuri simpukankuorikasa, joka oli yli 3 kilometriä pitkä, 800 metriä leveä ja 15 metriä korkea. Myöhemmin toisen maailmansodan aikana simpukankuoret käytettiin Port Hardyn lentoaseman rakennustöissä maantäytteeksi. Ensimmäiset alueelle asettuneet eurooppalaiset olivat vuonna 1904 Alec ja Sarah Lyon, jotka perustivat Hardy Bayn vastarannalle kauppapaikan ja postitoimiston. Alue oli kaukana muista asutuskeskuksista ja täten hyvin eristäytynyt. Vasta vuosien 1912–1914 aikana Port Hardyyn houkuteltiin suuremmissa määrin siirtolaisia, joille tosin uskoteltiin alueen soveltuvan maanviljelyyn. Lisäksi siellä väitettiin olevan jo rautatie ja viljasiiloja. Monet siirtolaisista, jotka kohtasivat aarnimetsät ja katteettomat lupaukset, kääntyivät takaisin ja perustivat maatilansa muualle. Huolimatta harhaanjohtavista lupauksista osa siirtolaisista asettui seudulle, ja vuonna 1914 kaksitoista perhettä oli perustanut tilansa ja rakentanut koulun, sahan, kirkon ja hotellin. == Talous == Port Hardyn tärkeimmät työllistäjät ovat metsäteollisuus, turismi ja kalastus. Tulevaisuudessa öljyteollisuuden uskotaan nousevan tärkeimmäksi työllistäjäksi. == Luonto == Port Hardy sijaitsee kaukana muista asutuskeskuksista. Sen ympäristössä elää runsaasti erilaisia eläimiä, ja sitä ympäröi tiheät metsät. Alueen lajeihin kuuluvat muun muassa valkopäämerikotka, amerikanhiirihaukka, amerikanharmaahaikara, kurppa, miekkavalas, mustakarhu, puuma, kanadanhanhi, kuikka ja sinisorsa. == Ilmasto == Port Hardyn ilmasto on tyypillinen länsirannikon meri-ilmasto (Köppenin ilmastoluokitus Cfb), joka usein tuo alueelle lauhkeaa ja kosteaa ilmaa ympäri vuoden. Kesäkuukausina toukokuusta syyskuuhun ilmasto on kuivempi kuin talvella. Lämpötila on korkeimmillaan heinä-elokuussa noin seitsemästätoista astetta ja talvella harvoin laskee alle nollan. Vuoden keskilämpötila on noin kahdeksan astetta. == Lähteet == Luokka:Brittiläisen Kolumbian kunnat
Rantakylä (Liminka)

Rantakylä on Limingan kunnassa sijaitseva kylä. Kylä sijaitsee noin neljä kilometriä Limingan keskustaajamasta länteen. Ensimmäiset tiedot Rantakylän asutuksesta on vuodelta 1548.Limingan kotiseutuyhdistys ry: Limingan Rakennusperinne, Rantakylä ja Virkkula 1994Salmela, Anneli: Lakeuden kulttuurimaisema 1996 Rantakylässä on virkistysalue, jossa voi harrastaa muun muassa ulkoilua, rantalentopalloa, uimista ja frisbeegolfia. Alueelta löytyy kahdeksan kilometrin pituinen valaistu kuntorata ja talviaikana hiihtolatu. Kylässä on toiminut oma peruskoulu; Rantakylän koulu, joka on nykyään suljettu. Rantakylässä on vuonna 1961 rakennettu Rantakylän kappeli. Kappelin yhteydessä sijaitsee Limingan nykyinen hautausmaa eli Rantakylän hautausmaa, joka on perustettu vuonna 1899. Muun muassa tunnetut liminkalaiset kuuluisuudet taidemaalari Vilho Lampi ja oopperalaulaja Abraham Ojanperä on haudattu Rantakylän hautausmaalle. Rantakylässä toimii yhteinen kyläyhdistys Virkkulan kylän kanssa. ==Lähteet== Luokka:Limingan kylät
Theo Janssen

Theo Janssen (s. 27. heinäkuuta 1981 Arnhem, Alankomaat) on alankomaalainen jalkapalloilija. Hän edustaa Eredivisiessä pelaavaa Ajaxia ja on pelipaikaltaan keskikenttäpelaaja. Vasenjalkainen Janssen tunnetaan erityisesti hyvänä vapaapotkujen antajana. == Seurajoukkueura == Janssen on Vitessen kasvatti. Ensiesiintymisensä edustusjoukkueessa hän teki 12. joulukuuta 1998. Kauden 2003–2004 hän pelasi lainalla belgialaisessa Genkissä. Vitesse-aikanaan häntä vaivasivat loukkaantumiset ja pelikiellot. Kesällä 2008 Janssen siirtyi Twenteen. ===Auto-onnettomuus=== Marraskuussa 2009 Twente hyllytti Janssenin kahdeksi kuukaudeksin, kun hän jäi kiinni autolla ajamisesta alkoholin vaikutuksen alaisena.Zwaar auto-ongeluk: Theo Janssen had te veel gedronken Elsevier. Viitattu 21.10.2010. Tilanne johti onnettomuuteen, jossa Jansenin kyydissä ollut entinen ammattilaismaalivahti Kevin Moeliker joutui sairaalaan. Moeliker oli koomassa muutamia päiviä. Hän menetti onnettomuudessa toisen korvansa.'Moeliker verloor oor bij auto-ongeval Theo Janssen' AD Sportwereld. Viitattu 21.10.2010. == Maajoukkueura == Janssen teki ensiesiintymisensä Alankomaiden maajoukkueessa elokuussa 2006 ottelussa Irlannin tasavaltaa vastaan. == Lähteet == == Aiheesta muualla == * Janssenin tilastot National Football Teams -sivustolla Luokka:Alankomaalaiset jalkapalloilijat Luokka:Vuonna 1981 syntyneet Luokka:Elävät henkilöt
Ukuranperä

Ukuranperä on Lumijoen kunnassa sijaitseva kulmakunta. Ukuranperä sijaitsee noin kaksi kilometriä kunnan keskustaajamasta lounaaseen. Siellä sijaitsee muun muassa Lumijoen Urheilutalo. Ukuranperän eteläosan ja Ylipään kulmakunnan rajamailta lähtee noin seitsemän kilometrin pituinen Lurutie-niminen tieyhteys, joka johtaa valtatielle 8 Siikajoen kunnanrajalle. ==Lähteet== Luokka:Suomen kulmakunnat Luokka:Lumijoki
Ylipää (Lumijoki)

Ylipää on Lumijoen kunnassa sijaitseva kulmakunta. Kulmakunnassa sijaitsee noin yhdeksän kilometriä keskustaajamasta lounaaseen. Ylipäässä sijaitsee Eerikin Puttiikki -niminen kyläkauppa, joka aloitti toimintansa 2000-luvun alkupuoliskolla. On esitetty väitteitä, että Sakari Topeliuksen Koivu ja tähti -kertomus pohjautuisi ylipääläisten lasten kokemuksiin. ==Lähteet== Luokka:Suomen kulmakunnat Luokka:Lumijoki
Lieksan lukio

Lieksan lukio on Lieksassa toimiva lukio, jossa on noin 125 opiskelijaa. Opiskelijat tulevat pääosin Lieksan kaupungin alueelta. Yläkoulun ja lukion rehtorina toimii Reetta-Leena Hiltunen. Rehtorin työpiste on yläkoulun rakennuksessa (Moisionkatu 15). Apulaisrehtorina toimii Marjaliisa Puittinen. Apulaisrehtorin työpiste on lukiolla (Koulukatu 16). Lukiolaissa määritellyn tavoitteen mukaan lukion tehtävänä on antaa yleissivistävää, jatko-opintoihin valmentavaa ja ylioppilastutkintoon johtavaa koulutusta. Lieksan lukio osallistuu ISOverstas -hankkeeseen, jonka kautta on mm. mahdollista täydentää lukion omaa kurssitarjontaa. Lieksan lukiossa toimii musiikkilinja yhteistyössä Pielisen-Karjalan musiikkiopiston kanssa. Musiikkilinjan tarjoamia musiikin soveltavia kursseja suorittamalla voi painottaa lukio- opintojaan musiikkiin. Myös jääkiekkolinjan toiminta jatkuu yhteistyössä ammattiopiston kanssa. Kaksoistutkinnon suorittajat ovat opiskelleet Lieksan lukiossa ylioppilastutkintoon kuuluvien keskeisten aineiden kursseja. Vuosittain kaksoistutkinnon eli ammattiopiston tutkinnon ja ylioppilastutkinnon suorittaa Lieksassa muutama opiskelija. Lukio tekee yhteistyötä myös Lieksan kansalaisopiston kanssa. == Historiaa == Edeltäjät:Lieksan lukion historiaa Lieksan lukio *Lieksan yhteiskoulu vuosina 1924-1956, Moisionkatu 15 *Lieksan yhteislyseo vuosina 1956-1973, Moisionkatu 15 *Pielisjärven yhteislyseo vuosina 1963-1973, Rauhalantie 2 *Rauhalan lukio vuosina 1973-1978, Rauhalantie 2 *Rauhalan lukio vuosina 1978-1999, Pokrontie 2 *Lieksan lukio ja Rauhalan lukio yhdistettiin vuonna 1999 yhdeksi lukioksi. Lukion nimeksi tuli Lieksan lukio. ==Lähteet== == Aiheesta muualla == *Lieksan lukion kotisivut *Lieksan yhteiskoulu 1924-1956 Luokka:Suomen lukiot Lukio Luokka:Lieksan rakennukset ja rakennelmat
Kaarlo Pajamo

Kaarlo Johannes Pajamo (ent. Böök) (17. helmikuuta 1908 Sortavala – 29. syyskuuta 1981)Pajamo Kaarlo Johannes, Mähkön hautausmaa, Lieksa, lohko 71, hautasija 50, viitattu 24.4.2023 oli suomalainen opettaja, kuoronjohtaja, jalkapallovalmentaja ja pesäpalloilija, joka edusti urallaan useita seuroja. SM-sarjassa Kaarlo Kilu Pajamo pelasi 1931 Haminan Palloilijoissa ja 1934 Riihimäen Pallonlyöjissä. Itä-Länsi-ottelussa hän pelasi 1933http://www.mrasilainen.com/scripts/W_index1.html edustaessaan Sortavalan Palloseuraa, jota seuraa hän oli ollut perustamassa. Vuosina 1930 ja -31 hän saavutti Armeijan mestaruuden Viipurin Rykmentin riveissä. Vuodesta 1947 lähtien Pajamo edusti Lieksan Urheilijoita. Vuonna 1953 hän saavutti ikämiesten PPL:n mestaruuden Pankakosken Tehtaan Urheilijoiden joukkueessa. Pajamo toimi Itä- ja Pohjois-Karjalan piirien jalkapallovalmentajana ennen sotia yhteensä 12 vuotta ja on saanut Suomen Urheilun hopeisen ansiomitalin. Pajamo oli Pielisen Laulu sekakuoron perustajia ja kuoronjohtaja vuodesta 1952. Pajamo oli sotilasarvoltaan reservin majuri ja ammatiltaan kansakoulunopettaja. Pajamon kotikunta oli Lieksa. == Saavutukset == * 1 Itä- Länsi-ottelu: 1933 ==Lähteet== * ===Viitteet=== Luokka:Suomalaiset pesäpalloilijat Luokka:Vuonna 1908 syntyneet Luokka:Vuonna 1981 kuolleet
Tjörn (saari)

Tjörn on 148 neliökilometriä laaja saari, joka sijaitsee Bohuslänissa Ruotsin länsirannikolla, Göteborgista pohjoiseen. Se on Ruotsin kuudenneksi suurin saari ja käsittää suurimman osan Tjörnin kunnan pinta-alasta. Tjörnin väkiluku on talvella 15 000 ja kesällä peräti 45 000\. Tärkein asutuskeskus on länsirannikolla sijaitseva Skärhamn, jossa elää noin 3 500 ihmistä. Merkittävimpiä työllistäjiä ovat laivanvarustamot ja kalastus. Saarelta on siltayhteys mantereelle sekä pohjoispuolella sijaitsevalle Orustin saarelle. Vuonna 1980 mantereelle johtavaan siltaan törmäsi pimeässä rahtialus, minkä seurauksena seitsemän autoa syöksyi sillalta mereen. Onnettomuudessa menehtyi kahdeksan ihmistä. == Lähteet == Luokka:Ruotsin saaret Luokka:Pohjanmeren saaret Luokka:Tjörnin kunta
Hors d’œuvre

thumb|Alkupalana tarjottava Crudités variés tarkoittaa yksinkertaisesti raakavihanneksista koottua salaattiannosta. Ranskankielisellä käsitteellä hors d'œuvre ( : "työn ulkopuolella") tarkoitetaan ranskalaisessa keittiössä yleensä kylmänä tarjoiltavaa alkupalaa tai pikkupurtavaa. Ranskassa ilmaisua käytetään myös laajemmin merkityksessä lisä tai ylimääräinen. Petit Robert, Dictionnaire Robert, Paris 1976. Ilmaisu on taipumaton. Erikoismerkin œ puuttuessa ilmaisu voidaan kirjoittaa myös hors d'oeuvre. Suomessa ilmaisulla hors d'œuvre voidaan tarkoittaa voileipätarjotinta, mutta myös kokonaista voileipäpöytää.Annukka Aikio - Rauni Vornanen: Uusi sivistyssanakirja, Helsinki: Otava 1997 ISBN 951-1-11365-8. Suomalaisessa keittiöperinteessä merkitys voidaan rajoittaa myös ennen ateriaa tarjottaviin kylmiin tai lämpimiin pikkuruokiin.Ruutukokki, Kodin paras keittokirja. Sanoma, Helsinki 1983, 2. p. 1986, s. 761. ISBN 951-9135-08-1 Ranskalaisen perinteen mukaisesti aterian yhteydessä tarjottavan hors d'œuvren tarkoituksena on saada ruokahalu kasvamaan tai sillata varsinaisen aterian tai pääruuan odotteluun kuluvaa aikaa. Tässä tarkoituksessa voidaan tarjota esimerkiksi pieni annos salaattia, kalaa, leikkeleitä, kinkkua tai juustoa sekä näiden yhdistelmiä. Tässä tarkoituksessa hors d'œuvre tarkoittaa samaa kuin entrée, suomeksi alkupala. Muissa kielissä tällaisia tarjottavia kutsutaan esimerkiksi nimillä antipasto, meze tai zakuski. Erilaisia hors d'œuvre -annoksia voidaan tarjota myös aterian ulkopuolella tai sen sijaan tilaisuuksissa, jotka sijoittuvat varsinaisten aterioiden väliin. Tällaisia ovat esimerkiksi cocktailtilaisuudet, juhlavastaanotot tai julkistamistilaisuudet. Tarjottavat annokset ovat tällöin lähinnä suupalan kokoisia, ja ne valmistetaan syötäväksi ilman aterimia. Esimerkkeinä voisivat olla esimerkiksi eri tavoin höystetyt kananmunan puolikkaat, pienet voileivät, tuulihatut tai miniatyyrileivokset. == Katso myös == * Ranskalainen keittiö * Italialainen keittiö * Meze ==Lähteet== Luokka:Ranskankieliset sanat ja sanonnat Luokka:Ruokakulttuuri Luokka:Alkuruoat Luokka:Ranskalainen keittiö Luokka:Seulonnan keskeiset artikkelit
Solitaire (laiva)

Solitaire on maailman suurin putkenlaskualus. Alus on rakennettu Mitsubishi Heavy Industries -telakalla Hiroshimassa Japanissa Trentwood-nimellä alun perin kuivalastialukseksi. Nykyiselle omistajalle, sveitsiläiselle Allseas Groupille se on kuulunut vuodesta 1992, jonka jälkeen se on muutettu putkenlaskualukseksi. Aluksessa on kymmenen ruoripotkuria, joiden yhteinen teho on 55 megawattia. Alus on osallistunut muun muassa Pohjanmerellä sijaitsevan Europipe II ja Itämerellä kulkevan Nord Stream -maakaasuputken rakentamiseen. ==Lähteet== Luokka:Laivat
Jaakko Luhtanen

Jaakko Luhtanen (1906 – 19. lokakuuta 1985) oli lahtelainen yritysjohtaja ja pesäpalloilija, joka on luokiteltu sadan merkittävimmän lahtelaisen joukkoon.http://naskinen.blogspot.com/2008/10/sata-merkittvint-lahtelaista- kautta.html Jaakko Luhtanen siirtyi Luhta Oy:n johtotehtäviin 1936 http://www.lahdenmuseot.fi/main.php?id=561 ja vuonna 1944 hänestä tuli yrityksen toimitusjohtaja.http://www.luhta.fi/mxl- fashion/luhtawww.nsf/pages/historia.html Pesäpallossa Luhtanen edusti Lahden Mailaveikkoja ja oli viisi kertaa voittamassa Suomen mestaruutta, ensimmäinen 1925 tuli vielä suojeluskunnan nimissä. Itä–Länsi-otteluun Luhtanen valittiin 1932 vaihtopelaajaksi.http://www.mrasilainen.com/scripts/W_index1.html Kopparina pelannut Luhtanen oli seuransa parhaita etenijöitä. == Saavutukset == === Pelaajana === * 5 SM-kultaa: 1925, 1929, 1930, 1931, 1932 * 2 SM- hopeaa: 1927, 1933 * 1 Itä-Länsi-ottelu: 1932 ==Lähteet== Luokka:Suomalaiset pesäpalloilijat Luokka:Suomalaiset yritysjohtajat Luokka:Vuonna 1906 syntyneet Luokka:Vuonna 1985 kuolleet
Kammiolepatus

thumb|Kammioflutterin EKG. Kammiolepatus on sydämen kammioista lähtöisin oleva harvinainen takykardia, jossa kammiot pumppaavat yli 200 lyöntiä minuutissa. Kammiolepatus voidaan erottaa EKG:ssä epäselvistä QRS-kompleksista ja T-aallosta. Kammiolepatuksen uskotaan olevan siirtymisvaihe kammiotakykardian ja kammiovärinän välillä. Kammiolepatus voidaan palauttaa normaaliksi sinusrytmiksi synkronoimattomalla sähköisellä rytminsiirrolla eli defibrillaatiolla. Luokka:Sydän- ja verisuonitaudit
Clarence Brown

Clarence Brown voi tarkoittaa ainakin seuraavia: * Clarence Brown (1890–1987), yhdysvaltalainen elokuvaohjaaja * Clarence ”Gatemouth” Brown (1924–2005), yhdysvaltalainen muusikko * Clarence J. Brown (1893–1965), yhdysvaltalainen lehdenkustantaja ja poliitikko * Clarence J. ”Bud” Brown (s. 1927), yhdysvaltalainen poliitikko, edellisen poika.
Calixa Lavallée

250px|thumb|Calixa Lavallée kuvattuna lasimaalaukseen vuodelta 1967 Calixa Lavallée (28. joulukuuta 1842 – 21. tammikuuta 1891), alkuperäiseltä nimeltään Calixte Lavallée, oli ranskalais-kanadalais-yhdysvaltalainen muusikko, joka sävelsi vuonna 1880 ”O Canada” -nimisen laulun. Siitä tuli virallisesti Kanadan kansallishymni vuonna 1980. Teos sävellettiin tilaustyönä kansallisjuhlaa varten Adolphe-Basile Routhier´n kirjoittaman isänmaallisen runon sanoihin. == Lähteet == Luokka:Kanadalaiset säveltäjät Luokka:Kansallislaulujen säveltäjät Luokka:Vuonna 1842 syntyneet Luokka:Vuonna 1891 kuolleet
Ensio Häyrinen

Väinö Aulis Ensio Häyrinen (30. toukokuuta 1911 Sonkajärvi – 6. huhtikuuta 1990 Helsinki)Kuolleita – Kaupunginjohtaja Ensio Häyrinen, Helsingin Sanomat 24.4.1990, s. 4 oli suomalainen virkamies.Raimo "Höyry" Häyrisen lapsuusmuistot - Muistot - Iltalehti.fi Hän toimi Mikkelin kaupunginjohtajana vuosina 1950–1974. Häyrinen pelasi pesäpalloa Itä–Länsi-ottelussa 1932. Hän edusti Viipurin Pallonlyöjiä. Häyrinen oli tunnetun radioselostajan Raimo Häyrisen isä.Viipuri 2008 - Pelaajia ja henkilöitä == Saavutukset == === Pesäpalloilijana === * 1 SM-pronssi: 1933 * 1 Itä-Länsi-ottelu: 1932 ==Lähteet== Luokka:Mikkelin pormestarit ja kaupunginjohtajat Luokka:Suomalaiset pesäpalloilijat Luokka:Vuonna 1911 syntyneet Luokka:Vuonna 1990 kuolleet
Sui Xinmei

Sui Xinmei (; s. 29. tammikuuta 1965) on kiinalainen entinen yleisurheilija ja olympiamitalisti, joka kilpaili kuulantyönnössä. Hän voitti hopeaa Atlantan olympialaisissa 1996 tuloksellaan 19,88 metriä. Sui voitti mitaleita myös sisäratojen MM-kisoista, Aasian kisoista ja Aasian-mestaruuskilpailuista. Sui pitää hallussaan sisäratojen Aasian ennätystä tuloksellaan 21,10. == Ennätykset == * Kuulantyöntö: 21,66 m (1990) * Kuulantyöntö (sisäradat): 21,10 (1990) == Lähteet == Luokka:Kiinalaiset kuulantyöntäjät Luokka:Kiinalaiset olympiamitalistit Luokka:Dopingrikkomuksesta tuomitut kiinalaiset Luokka:Dopingrikkomuksesta tuomitut yleisurheilijat Luokka:Vuonna 1965 syntyneet Luokka:Elävät henkilöt
Antonina Lazareva

Antonina Nikolajevna Okorokova-Lazareva (; s. 27. maaliskuuta 1941 Serpuhov) on Neuvostoliittoa edustanut entinen korkeushyppääjä ja olympiamitalisti. Hän edusti seuratasolla Spartak Moskovaa. Lazareva voitti hopeaa Méxicon olympialaisissa 1968 ja vuoden 1969 EM-kisoissa sekä pronssia sisäratojen EM- kilpailuissa vuosina 1968 ja 1969. Lazareva osallistui vielä Münchenin olympialaisiin 1972, mutta jäi sijalle 26. Lazareva voitti maansa mestaruuden yhteensä viisi kertaa vuosina 1967–1973. == Ennätykset == * Korkeushyppy: 188 cm (1971) == Lähteet == Luokka:Neuvostoliittolaiset korkeushyppääjät Luokka:Neuvostoliittolaiset olympiamitalistit Luokka:Vuonna 1941 syntyneet Luokka:Elävät henkilöt
Sergei Bobrovski

Sergei Andrejevitš Bobrovski (, s. 20. syyskuuta 1988 Novokuznetsk, Venäjän SFNT, Neuvostoliitto) on venäläinen jääkiekkomaalivahti, joka edustaa NHL- seura Florida Panthersia. Bobrovski on ollut useasti Venäjän ykkösmaalivahti eri arvokisoissa. ==Ura== ===Seuraura=== Bobrovski on kotikaupunginsa Novokuznetskin joukkueen Metallurg Novokuznetskin kasvatti. Hän pelasi seuran kakkosjoukkueessa pitkään, kunnes kaudella 2006–2007 hän sai pelata ensimmäiset ottelunsa Venäjän superliigassa. Kaudella 2007–2008 hän pelasi eniten joukkueen maalivahdeista. Kaudella 2008–2009 hän oli joukkueen kakkosmaalivahti ja 2009–2010 ykkösmaalivahti. thumb|left|200px|13. joulukuuta 2014, Bobrovski Columbus Blue Jacketsin paidassa Toukokuussa 2010 Bobrovski teki kolmen vuoden tulokassopimuksen Philadelphia Flyersin kanssa. Hän vakuutti valmentajat harjoitusleirillä, ja joukkueen päävalmentaja Peter Laviolette nimesi Bobrovskin aloittavaksi maalivahdiksi kauden 2010–2011 avauspeliin Pittsburgh Penguinsia vastaan lokakuussa 2010 Michael Leightonin ollessa loukkaantuneena. Hän pelasi NHL-tulokaskaudellaan lopulta 54 runkosarja- ja kuusi pudotuspeliottelua. Kaudella 2011–2012 Bobrovski toimi Flyersin kakkosmaalivahtina Ilja Bryzgalovin hankinnan jälkeen. Hän pelasi kauden aikana 29 ottelua runkosarjassa ja yhden pudotuspeleissä. Kesäkuussa 2012, kahden Philadelphia Flyersissa pelatun kauden jälkeen, Bobrovski siirtyi Columbus Blue Jacketsiin. Blue Jackets antoi Flyersille vaihdossa kolme varausvuoroa, muun muassa 45. varausvuoron NHL:n varaustilaisuudessa vuonna 2012. Vuonna 2013 Bobrovski voitti liigan parhaalle maalivahdille annettavan Vezina Trophy -palkinnon ensimmäisenä venäläisenä pelaajana, päästettyjen maalien keskiarvolla 2,00 ja torjuntaprosentilla 93,2. Palkinnosta huolimatta Blue Jackets jäi täpärästi pudotuspelien ulkopuolelle. 1\. heinäkuuta 2013 Bobrovski solmi kahden vuoden jatkosopimuksen Columbuksen kanssa, mikä nosti hänen vuosipalkkansa 5 625 000 dollariin. Bobrovski loukkaantui ottelussa Tampa Bay Lightningia vastaan 3. joulukuuta, minkä vuoksi hän joutui olemaan peleistä sivussa sivussa 6. tammikuuta 2014 asti. Blue Jackets pääsi pudotuspeleihin itäisen konferenssin ensimmäisellä villillä kortilla, mutta putosi ensimmäisellä kierroksella. Tammikuussa 2015 Bobrovski teki Columbuksen kanssa neljä vuotta kestävän jatkosopimuksen. Heinäkuussa 2019 Bobrovski teki Florida Panthersin kanssa seitsemän vuoden sopimuksen, josta Bobrovski tienaa 10 miljoonaa dollaria kaudesta. Kesäkuussa 2024 Bobrovski saavutti Stanley Cupin Panthersin joukkueessa. ===Maajoukkueura=== Bobrovski oli Venäjän ykkösmaalivahti pronssia voittaneessa joukkueessa vuoden 2008 nuorten maailmanmestaruuskilpailuissa ja kultaa voittaneessa joukkueessa vuoden 2014 jääkiekon maailmanmestaruuskilpailuissa, joissa hänet valittiin turnauksen parhaaksi maalivahdiksi. ==Lähteet== Luokka:Venäläiset jääkiekkomaalivahdit Luokka:Jääkiekon maailmanmestarit Luokka:Vezina Trophy -voittajat Luokka:Florida Panthersin pelaajat Luokka:Vuonna 1988 syntyneet Luokka:Elävät henkilöt
Kvanttidarwinismi

Kvanttidarwinismi () on termi, joka selittää miten klassinen maailma on muodostunut kvanttimaailmasta Darwinin esittämän luonnonvalinnan seurauksena; missä moni mahdollinen kvanttitila on valikoitunut silloin vakaan kohdistintilan vastaisesti. Sen esitti 2003 Wojciech H. Zurek avustajineen, joihin kuuluivat Ollivier, Poulin, Paz ja Blume-Kohout. Teoria kehittyi niiden tutkimusaiheiden yhdistämisestä, joihin Zurek on keskittynyt, mukaan luettuna kohdistintilat (engl. pointer states), ylävalintaYmpäristölähtöinen supervalinta (engl. environment-induced superselection) ks. ja dekoherenssi. Vuoden 2010 tutkimus tuotti alustavia todisteita kvanttidarwinismista toteamalla kvanttipisteen arpirakenteen "muodostuvan äiti-tytär -tilojen ryhmäksi" ja osoitti, että ne voisivat vakautua lukuisiksi kohdistintiloiksi. == Lähteet == * Zurek (2007): Relative State and the environment * Zurek (2009: Quantum Darwinism === Viitteet === == Aiheesta muualla == * Zwolak (2016): Amplification, Decoherence, and the Acquisition of Information by Spin Environments Luokka:Kvanttimekaniikka
Noble (albumi)

Noble on Versailles Philharmonic Quintetin ensimmäinen albumi, joka julkaistiin 9. heinäkuuta 2008. == Kappaleet == # # # # # # # # # # # # #PRINCE (bonuskappale) ==DVD== * Aristocrat's Symphony PV == Lähteet == == Aiheesta muualla == * Noble discogs.com -sivustolla * Luokka:Vuoden 2008 esikoisalbumit Luokka:Japanilaiset sinfoniset metallialbumit Luokka:Japanilaiset power metal -albumit
Max Tegmark

Max Tegmark (s. 5. toukokuuta 1967 Ruotsi) on ruotsalais-yhdysvaltalainen kosmologi, fyysikko ja koneoppimisen tutkija. Hän on Massachusetts Institute of Technologyn professori ja kuuluu Foundational Questions Instituten tieteelliseen johtokuntaan. Tegmarkin vanhemmat ovat Karin Tegmark ja Harold S. Shapiro, ja hänen alkuperäinen sukunimensä oli Shapiro, mutta hän on myöhemmin ottanut nimen Tegmark. Hän opiskeli Tukholmassa Kuninkaallisessa teknillisessä korkeakoulussa ja sai myöhemmin filosofian tohtorin arvon Yhdysvalloissa Kalifornian yliopistossa Berkeleyssä. Tegmarkilla on matemaattisia argumentteja multiversumin puolesta, ja hän on ollut arvostellut voimakkaasti Roger Penrosea, Stuart Hameroffia ja muita, jotka päättelevät tietoisuuden teorian jountuvan kvantti-ilmiöistä. Tegmark on perustanut Future of Life Instituten, joka jakaa varoja tekoälyn turvallisuuden tutkimiseen. Tekoälyn uhkakuvaksi on esitetty, että se alkaa elää omaa elämäänsä, johon ihminen ei voi enää vaikuttaa.Ihmisen go-lautapelissä voittaneen tekoälyn piti olla totta ehkä vasta vuonna 2035 – kauhu­kuvissa tekoäly mellastaa pian verkossa. Hs.fi 18.10.2018 Tegmark oli naimisissa 1997–2009 astrofyysikko Angelica de Oliveira-Costan kanssa. Heillä on kaksi poikaa. ==Lähteet== == Aiheesta muualla == * Max Tegmarkin kotisivut Luokka:Yhdysvaltalaiset fyysikot Luokka:Ruotsalaiset fyysikot Luokka:Vuonna 1967 syntyneet Luokka:Elävät henkilöt
Mount Vernon (plantaasi)

Mount Vernon on Alexandriassa, Virginiassa sijaitseva plantaasi. Mount Vernonissa asui Yhdysvaltain 1. presidentti George Washington. Mount Vernon lisättiin National Register of Historic Places- ja National Historic Landmark -listoille 19. joulukuuta 1960. Nykyisin tilan omistaa The Mount Vernon Ladies' Association ja se toimii museona. == Lähteet == Luokka:Fairfaxin piirikunnan rakennukset ja rakennelmat Luokka:National Register of Historic Places -kohteet Virginiassa Luokka:George Washington Luokka:Virginian kotimuseot
Bill Johnston

Bill “Little Bill” Johnston (s. 2. marraskuuta 1894 San Francisco, Kalifornia – 1. toukokuuta 1946 San Francisco, Kalifornia) oli yhdysvaltalainen tennispelaaja. Hän voitti Yhdysvaltain avoimen tennisturnauksen vuosina 1915 ja 1919 sekä Wimbledonin tennisturnauksen vuonna 1923. Hän pelasi Yhdysvaltain Davis Cup -joukkueessa vuosina 1920-1927. Hänet valittiin International Tennis Hall of Fameen vuonna 1958. == Lähteet == Luokka:Yhdysvaltalaiset tennispelaajat Luokka:Vuonna 1894 syntyneet Luokka:Vuonna 1946 kuolleet
Linkomysiini

Linkomysiini on linkosamideihin luettava kemoterapeuttinen aine ja kliinisessä käytössä oleva antibiootti. Aine on ollut käytössä Suomessakin, nimillä: Cillimycin ja Lincocin, mutta sen johdannainen klindamysiini näyttää pääosin syrjäyttäneen sen tehokkaampana.Lääkkeet ja niiden käyttö, s. 132 Aine on kyllä edelleen käytössä maailmalla muun muassa nimellä Lincobect. Linkomysiini on eristetty lääkekäyttöön 1962 Yhdysvalloissa. Sitä tuottaa luonnon Streptomyces lincolnensis -bakteeri. Linkomysiini keräytyi herkästi luustoon, mikä osoittautui oivalliseksi luumädän eli osteomyeliitin hoidossa. Lääke tehoaa muun muassa Actinomyces-ryhmän bakteereihin sekä mykoplasmoihin. Jotkin Plasmodium-parasiitit ovat sille herkkiä. Sille ovat herkkiä myös pneumokokit, pneumokokit, stafylokokit, ei kuitenkaan enterokokit. Aine on jonkin verran toksinen, joten se ei ole ensisijainen antibiootti, mikäli muuta on saatavilla. Antibakteerisen spektrin vaikutus on lähinnä bakteriostaattinen, sekä suuresti erytromysiiniä muistuttava. Linkomysiiniä voi nauttia suun kautta tai pistoksina. Lääke imeytyy yleensä hyvin ruuansulatuselimistöstä. Per os otettuna on annostus seuraava: 500 mg x 3-4. Linkomysiini poistuu maksan ja munuaisten kautta elimistöstä. == Katso myös == *Erytromysiini *Streptomysiini *Vankomysiini == Lähteet == *Tuomi-Alfering-Olli: Lääkkeet ja niiden käyttö, SHKS/WSOY, 1977, ISBN 951-0-06936-1 === Viitteet === == Aiheesta muualla == *Lääkealan turvallisuus- ja kehittämiskeskus (Fimea): ATC- luokitus, J01FF02 Linkomysiini *PubChem: Lincomycin *DrugBank: Lincomycin *Kyoto Encyclopedia of Genes and Genomes (KEGG): Lincomycin *ChemBlink: Lincomycin Luokka:Antibiootit
Prince William Sound

Prince William Sound on Alaskanlahteen kuuluva vesialue Alaskan etelärannikolla, Kenain niemimaan itäpuolella. Se on Alaskanlahdesta pohjoiseen erkaneva pienempi lahti, jonka suulla olevat saaret erottavat sen erilliseksi merenseläksi. Näitä saaria ovat Montague Island, Hinchinbrook Island ja Hawkins Island. Lahden rannikosta puolestaan työntyy sisämaahan pienempiä vuonoja, joista moniin purkautuu jäätiköiden jäävirtoja. Suurin Prince William Soundin rannalla sijaitseva satamakaupunki on Valdez, johon johtaa Alaskan pohjoisrannikolta alkava, osavaltion halkova öljyputki, ja joka on tämän vuoksi tärkeä öljysatama. Muita rannikkoasutuksia ovat Cordovan ja Whittierin kaupungit sekä Chenegan ja Tatitlekin kylät. Suurin osa Prince William Soundia ympäröivästä maa-alueesta kuuluu Chugachin kansallispuistoon. ==Historiaa== Prince William Soundin alueella vuonna 1964 tapahtunut pitkäperjantain maanjäristys oli voimakkain tunnettu maanjäristys koko Pohjois-Amerikan historiassa. Maanjäristys aiheutti lähes 70 metrin korkuisia tsunameja, jotka tuhosivat useita alueella sijaitsevia kaupunkeja ja aiheuttivat yhteensä yli 120 ihmisen kuoleman. Vuonna 1989 öljytankkeri M/T Exxon Valdezin karilleajon seurauksena mereen pääsi erittäin suuri määrä raakaöljyä, joka aiheutti suuret ympäristövahingot. Onnettomuuden seurauksena menehtyi yli 250 000 merilintua, 300 hyljettä, 250 valkopäämerikotkaa, 22 miekkavalasta sekä miljardeja lohen ja sillin alkioita.1989: Exxon Valdez creates oil slick disaster 24.3.1989. BBC.co.uk. Prince William Sound on nimetty Britanniaa 1830-luvulla hallinneen Vilhelm IV:n mukaan. Sen aiempi nimi oli Sandwich Sound.Early European Explorers: Bering and Cook - from History of Prince William Sound Alaska.net (Viitattu 24.3.2011) == Lähteet == == Kirjallisuutta == * Luokka:Alaskan lahdet Luokka:Tyynenmeren lahdet
May

May voi tarkoittaa seuraavia: * May, naisen etunimi * May, hahmo Pokémon- sarjassa * May-sur-Orne, kunta Calvados'n departementissa Ranskassa == Sukunimi == * Alan Nunn May (1911–2003), englantilainen ydinfyysikko * Brad May (s. 1971), kanadalainen jääkiekkoilija * Brian May (s. 1947), brittiläinen kitaristi * Brian True-May, englantilainen televisiotuottaja * Charmian May (1937–2002), englantilainen näyttelijä * Derrick May (s. 1963), yhdysvaltalainen elektronisen musiikin artisti * Elaine May (s. 1932), yhdysvaltalainen näyttelijä, käsikirjoittaja ja ohjaaja * Elizabeth May (s. 1954), Kanadan Vihreän puolueen puheenjohtaja * Frederick May (1911–1985), irlantilainen säveltäjä * Fiona May (s. 1969), brittiläis-italialainen pituushyppääjä * Gisela May (1924–2016), saksalainen näyttelijä ja laulaja * Imelda May (s. 1974), irlantilainen laulaja ja muusikko * James May (s. 1963), brittiläinen tv-juontaja * Joe May (1880–1954), itävaltalainen elokuvaohjaaja ja -tuottaja * Jürgen May (s. 1942), saksalainen keskimatkojen juoksija * Karl May (1842–1912), saksalainen kirjailija * Michael May (s. 1934), sveitsiläinen Formula 1 -kuljettaja * Monica May (s. 1985), yhdysvaltalainen näyttelijä * Pauliina May (s. 1967), suomalainen laulaja * Robert May (1936–2020), australialainen ekologi ja professori * Robert May, yhdysvaltalainen elokuvatuottaja * Robert L. May (1905–1976), yhdysvaltalainen lastenkirjailija ja kuvittaja, Petteri Punakuonon luoja * Rollo May (1909–1994), yhdysvaltalainen psykologi ja psykoanalyytikko * Theresa May (s. 1956), Britannian pääministeri * Thomas Erskine May (1815–1886), englantilainen kirjailija, historioitsija, alahuoneen sihteeri ja pääri * Torsten May (s. 1969), saksalainen nyrkkeilijä * Willie May (1936–2012), yhdysvaltalainen pika-aitajuoksija. sv:Maj (olika betydelser)
Ernie Terrell

Ernie Terrell (4. huhtikuuta 1939 Belzoni, Mississippi – 16. joulukuuta 2014 Evergreen Park, Illinois) oli yhdysvaltalainen nyrkkeilijä, joka hallitsi WBA:n raskaansarjan maailmanmestaruutta vuosina 1965–1967. Hänen siskonsa oli The Supremes -yhtyeen laulaja Jean Terrell, jonka kanssa hänellä oli 1960-luvulla myös yhtye Ernie Terrell & Knockouts.Jean Terrell, AllMusic.com, Viitattu 21.10.2010 == Ura == Terrell otteli varhaisella urallaan monia merkittäviä nyrkkeilijöitä vastaan. Hän hävisi Cleveland Williamsille tyrmäyksellä parin välisessä ensimmäisessä ottelussa, mutta voitti toisen kohtaamisen. Tämän lisäksi Terrell voitti Zora Folleyn ja kevyen raskaansarjan tulevan maailmanmestarin Bob Fosterin ennen nousuaan maailmanmestariksi. Terrell voitti raskaansarjan maailmanmestaruutensa erikoisten tapahtumien kautta. Hänet oli asetettu raskaansarjan kiistattoman maailmanmestarin Muhammad Alin haastajaksi, mutta Alin peräännyttyä haasteesta WBA- nyrkkeilyliitto, joka ei hyväksynyt päätöstä, otti mestaruusvyönsä pois Alilta. Terrell otteli vapaana olevasta tittelistä Eddie Machenia vastaan 5. maaliskuuta 1965 ja nousi lajin maailmanmestariksi voittamattomana otelleen Muhammad Alin rinnalle, joka piti yhä hallussaan WBC:n mestaruutta. Terrell puolusti mestaruuttaan kahdesti Doug Jonesia ja George Chuvaloa vastaan ennen kuin hän ja Ali viimein kohtasivat kehässä. Ottelu oli ensimmäinen mestaruusvöiden yhdistäminen nyrkkeilyhistoriassa, sillä vielä kertaakaan aiemmin ne eivät olleet olleet kahden eri henkilön hallussa samanaikaisesti. Ottelu tunnetaan erityisesti siitä, miten Ernie Terrell kieltäytyi kutsumasta ennen muslimiksi kääntymistään Cassius Clay -nimellä tunnettua Muhammad Alia tämän uudella nimellä. Ottelusta tuli 15 erän mittainen julma näytelmä Alin lyödessä Terreliä kasvoihin niin, että tämän silmät turposivat umpeen. Ali myös huusi päin piestyn Terrelin kasvoja: ”Mikä minun nimeni on?” Terrell menetti mestaruutensa Alin voitettua hänet selvästi pisteillä Alin lyötyä hänet sinettinä kanveesiin ottelun viimeisessä erässä. Kun Ali vuonna 1967 menetti mestaruutensa kieltäydyttyään astumasta palvelukseen, osallistui Terrell nyrkkeilyturnaukseen, jonka tarkoituksena oli löytää entiselle mestarille seuraaja. Terrell kuitenkin hävisi ja WBA:n uudeksi raskaansarjan mestariksi nousi Joe Frazier. == Lähteet == Luokka:Yhdysvaltalaiset nyrkkeilijät Luokka:Vuonna 1939 syntyneet Luokka:Vuonna 2014 kuolleet